Tails (Sonic the Hedgehog)
<s>Miles Prower (ja. マイルス・パウアー Mairusu Pauā), poznatiji po njegovom nadimku Tails (ja. テイルス Teirusu), u Hrvatskoj poznat kao Repko (Sonic X) i Repić (Avanture Sonica, Sonic the Hedgehog emisija) jest Sonicov najbolji prijatelj, pomoćnik, jedan od glavnih protagonista Sonic franšize te glavni lik i protagonist svog mini-serijala koje je stvorila Sega.</s><s>On je jedan od najpopularnijih likova iz serijala, i uz Sonica i Eggmana se pojavljuje u najviše igrica.</s><s>Uz igrice, pojavio se u mnogim stripovima i animacijama.</s>

<s>Tails, kao što mu ime kaže, ima dva repa kojim leti i napada neprijatelje.</s><s>Njegovo puno ime, Miles Prower, jest kalambur rečenice Miles per hour (milje po satu), kao šala o brzini njegovog najboljeg prijatelja.</s><s>Tails jest drag, dobročudan, plašljiv mladi lisac koji je eventualno naučio biti hrabar i samopouzdan.</s><s>Naučio se ne pretjerano oslanjati na Sonica i sam ići u pustolovine.</s><s>Tailsov IQ je 300, isto kao Eggmanu, i oboje imaju dar za računarstvo i stvaranje raznih robota.</s>

<s>Kao njegov plavi frend, Tails je jedan od najpoznatijih fiktivnih likova, i jedan od najslavnijih pomoćnika glavnim likovima videoigara, uz Luigija iz Super Marija i Diddy Konga iz Donkey Kong serijala.</s><s>U službenoj anketi koju je vodila Sega u 2009.-oj, Tails je bio proglašen trećim najpoznatijim likom franšize uz Sonica i Shadowa.</s>

<s>Pozadina 
Koncept Tailsa utemeljen je tijekom razvoja Sonic the Hedgehog 2. Nakon neke rasprave o tome kako napraviti nastavak originala Sonic the Hedgehog (1991.), djelić Sonic Teama krenuo je raditi sa Sega Technical Instituteom Seginog američkog tima.</s><s>Novi element koji su željeli predstaviti bio je lik koji će poslužiti kao suputnik Sonic the Hedgehogu i lik koji će možda moći privući pozornost novih igrača na franšizu.</s>

<s>U STI je održano natjecanje na kojem je Yasushi Yamaguchi, originalno glavni umjetnik i dizajner nivoa za Segin Sonic Team, pobijedio.</s><s>Lik je trebao imati "duboko divljenje Sonicu".</s>

<s>Naziv “Miles Prower” igra je riječi na mjernu jedinicu brzine (milja na sat).</s><s>Lik je prvotno trebao biti tanuki (rakun sličan psećem podrijetlom iz istočne Azije i izuzetno popularan u japanskom folkloru), koji je bio obrađen po uzoru na igračku iz NLO hvataća.</s><s>Dizajneri su ga odlučili promijeniti u lisca kako bi izbjegli moguće usporedbe s Mariom koji je u to vrijeme imao moć zvanu Tanuki odijelo.</s><s>Ovo odijelo omogućilo mu je let i omogućilo mu je da izgleda poput tanukija, otuda i ime power-upa.</s><s>Konačno, Tails je dobio svoja dva repa da bi stekao više osobnosti.</s><s>Prijedlog Yamaguchia pobijedio je, ali Sonic Team je odlučio promijeniti ime lika iz "Miles" u "Tails" zbog čega Yamaguchi nije bio nimalo zadovoljan.</s><s>Tim i Yamaguchi završili su kompromisom: "Miles" je koristio kao svoje legalno ime; "Tails" će mu biti nadimak, i puno ime bilo bi Miles "Tails" Prower.</s>

<s>Tijekom dizajniranja, Tails je u početku imao potpuno crne zjenice i samo jedan jedini rep.</s><s>Yasushi Yamaguchi je također stvorio Tailsa kao lika s pet godina, usprkos službenoj dobi, osam.</s><s>Unatoč tome što su Tailsove tri šiške obično prikazane kako izbijaju iz njegove glave, njegov je autor namjerio da strše s desne strane.</s>

<s>Lik je debitirao kao Sonicov partner, u drugoj igri franšize, i ostao je važan lik.</s><s>Međutim, jedinstvenost Tailsa nije utvrđena sve dok u Sonic the Hedgehog 3 nije bilo dopušteno igračima kontrolirati njegovo letenje.</s>

<s>Tailsa je redizajnirao (zajedno s ostatkom likova u franšizi) Yuji Uekawa za Sonic Adventure.</s><s>U redizajnu mu je krzno dobilo jantarnu boju, uz vidljive plave šarenice, postao je nešto vitkiji i dobio malo povećanje u visini.</s><s>Pomaknuo se na opsežniji izgled sa zaobljenim ušima na vrhu i duljim repovima koji se koriste kao njegov glavni oblik napada, a ponajviše potezom Tail Swipe.</s><s>Kasnije, između Shadow the Hedgehog i Sonic Unleashed, bio je još viši i zadobio je nekoliko ogrebotina na prednjoj strani svojih cipela.</s>

<s>Fizički opis 
Za razliku od Sonica, Tails nije iskusio puno promjena u dizajnu.</s><s>Od samog početka je Tails bio nizak i žut, s bijelim dlakama na njuški, trbuhu i repu.</s><s>Nosi bijele čarape, rukavice i cipele, s grimiznom prugom.</s><s>Najpoznatije specifičnosti za Tailsov dizajn su dva dlakava, debela repa, i tri kratke šiške koje mu strše iz čela.</s><s>Ima špičaste žute uši koje su iznutra bijele, uz plave i crne oči i mali crni nos.</s><s>Ima par sličnosti s Sonicom što se tiče izgleda, ali Tails ima veoma unikatan dizajn u usporedbi s ostalim likovima.</s>

<s>Osobina 
Tails se može opisati kao mladi, pametni, ambiciozni, odlučni, ponekad nespretni, ali jako inteligentan lisac.</s><s>Tails je jedan od glavnih pozitivaca serijala, i zato putuje s njegovim prijateljima na razne avanture, i on je uvijek mozgalo njegove grupe, daje svoje ideje i kreira razne izume za rješavanje problema ili dalje putovanje.</s>

<s>Tails je smireniji, strpljiviji i više prijateljski od njegovih najboljih prijatelja, Sonica i Knucklesa, posljedica ovoga je to da je Tails nekad pre slab, i ostali ga smatraju smetnjom kad nije potreban.</s><s>Iako je to slučaj ponekad, Tails zna pokazati da je jak, agilan i spretan.</s><s>U sportskim igrama ima klasifikaciju lika tehnike.</s><s>Tails može dugo letjeti i nositi teške predmete.</s><s>Ovo se pokazuje u Sonic Heroes gdje leti dok se za njega drže Sonic i Knuckles.</s><s>Tailsovi najčešći pokreti su bacanje bombi u obliku prstenja i, isto iz Sonic Heroes, Thunder shoot, gdje baci Sonica i Knucklesa naprijed da unište robote.</s>

<s>Tails je moguće najpametniji lik u franšizi, prikazano njegovim vještinama u računarstvu, programiranju i inženjeringu.</s><s>U Sonic Lost World jednostavno popravi propeler na njegovom avionu (Tornadu), i kaže da je jednom napravio televizor s čačkalicama i deterdžentom.</s><s>U Sonic Colors je stvorio prevoditelj za jezik Wispova, u Sonic Unleashed kreirao je mapu svijeta koju je Sonic koristio za putovanje.</s><s>U Sonic Adventure 2 napravio je lažni smaragd kaosa skoro pa moćan kao pravi.</s>

<s>U početku Tails je imao problem s manjkom samopouzdanja, stalno mu je trebala Sonicova pomoć i odobrenje, jer smatra Sonica velikim bratom.</s><s>Iako ponekad to radi i nakon Sonic Adventure, u toj igrici je naučio da, iako mu je Sonic puno pomogao, i da je naučio puno stvari i promijenio se nakon što su se počeli družiti, neće se moči uzdati u Sonica zauvijek.</s><s>Od tada je počeo ići na pustolovine sam, i pojavio se u dvije igrice gdje je spašavao svoj otok bez pomoći Sonica (Tails Adventure i Tails Skypatrol).</s><s>Nakon što je počeo sam ići na pustolovine, u rijetkim slučajima je imao problem s arogancijom.</s><s>U igrama kao Sonic Colors i Sonic Lost World, hvali se svojim izumima i izražava se kao da je bolji od Sonica.</s><s>U Sonic Lost World, Tails se naljuti na Sonica nakon što on zatraži pomoć od Eggmana, misleći da Sonic smatra njega gorim i manje pametnijim od Eggmana.</s>

<s>Neke vještine Tailsa slične su Sonicu, kao Spin Dash, ali ima i svoj arsenal i artiljeriju.</s><s>U Tails Skypatrol ima puno izuma i sprava kao bombe i cipele za ubrzavanje.</s><s>Koristi već spomenuti Tail Sweep, U Sonic Heroes koristi Thunder Shoot, u Sonic Adventure 2 kontrolira svog vlastitog robota, i Tailsov pokret koji koristi u svakoj igrici je njegov let, koji koristi mrdanjem svojih repova u krug.</s>

<s>Neke slabosti su to da zna biti naivan, pričati prije nego što promisli i, nešto što ostali likovi smatraju slabost, česti technobabble.</s><s>Ovo je rezultiralo u događajima koji su skoro izazvali smrt njegovih prijatelja.</s>

<s>Pojave</s>

<s>Igrice</s>

<s>Sonic the Hedgehog 2 (8-bit)
Sonic the Hedgehog 2 (16-bit)
Sonic CD (Kameo)
 Sonic Chaos
 Sonic Spinball
SegaSonic Cosmo Fighter
Sonic the Hedgehog 3
 Sonic Drift
 Wacky Worlds Creativity Studio
 Sonic the Hedgehog's Gameworld
 Tails and the Music Maker
 Sonic & Knuckles
 Sonic the Hedgehog Triple Trouble
 Sonic Drift 2
 Knuckles' Chaotix
Tails Skypatrol
Tails Adventure
 Sonic the Fighters
 Sonic 3D Blast
Sonic's Schoolhouse (kameo)
 Sonic R
Sonic Adventure
 Sonic the Hedgehog Pocket Adventure
 Sonic Shuffle
 Sonic Adventure 2
Sonic Adventure 2: Battle
 Sonic Advance
 Sonic Advance 2
 Sonic Pinball Party
Sonic Adventure DX: Director's Cut
Sonic Battle
Sonic Heroes
 Sonic Advance 3</s>

<s>Sonic Jump
 Sonic Gems Collection
 Shadow the Hedgehog
 Sonic Rush
 Sonic Riders
 Sonic the Hedgehog (2006.)
 Sonic Rivals
 Sonic and the Secret Rings (Spomenut)
 Sonic Rush Adventure
 Mario & Sonic at the Olympic Games
 Sonic Rivals 2
 Sonic Riders: Zero Gravity
 Super Smash Bros.</s><s>Brawl (Kameo)
 Sega Superstars Tennis
 Sonic Chronicles: The Dark Brotherhood
 Sonic Unleashed
 Sonic and the Black Knight (Spomenut)
 Mario & Sonic at the Olympic Winter Games
 Sonic at the Olympic Winter Games
 Sonic & Sega All-Stars Racing
 Sonic Classic Collection
 Sonic Free Riders
 Sonic Colors
 Sonic Generations
 Mario & Sonic at the London 2012 Olympic Games
 Sonic the Hedgehog CD (2011.)
 Sonic the Hedgehog 4: Episode II
 Sonic the Hedgehog 4: Episode Metal (Kameo)
 Sonic Jump (2012.)
 Sonic & All-Stars Racing Transformed
 Sonic Dash
 Sonic the Hedgehog (1991.) (2013.)
 Sonic Lost World
 Mario & Sonic at the Sochi 2014 Olympic Winter Games
 Sonic Jump Fever
 Super Smash Bros. for Nintendo 3DS and Wii U (Kameo)
 Sonic Runners
 Mario & Sonic at the Rio 2016 Olympic Games
 Sonic Runners Adventure
 Sonic Forces: Speed Battle
 Sonic Forces
 SEGA Heroes
 Super Smash Bros.</s><s>Ultimate (Kameo)
 Team Sonic Racing
 Sonic Racing
 Mario & Sonic at the Olympic Games Tokyo 2020</s>

<s>Drugi mediji</s>

<s>Emisije i filmovi</s>

<s>Avanture Sonica
 Sonic the Hedgehog (SatAM)
 Sonic the Hedgehog (OVA)
 Sonic X
 Sonic Boom
 OK K.O.!</s><s>Let's Be Heroes (U epizodi "Let's Meet Sonic")
 Sonic: Super jež</s>

<s>Tiskani mediji</s>

<s>Sonic strip
 Sonic the Hedgehog (Archie stripovi)
 Sonic X
 Sonic Universe
 Manga
 Sonic the Hedgehog (IDW Publishing)</s>

<s>Odnosi</s>

<s>Sonic the Hedgehog 
Sonic je Tailsu kao brat, i najbolji su prijatelji od skoro pa početka franšize.</s><s>Tails je bio onaj koji se pokušao sprijateljiti sa Sonicom kad je spazio njegovu brzinu i heroizam, što ga je zadivilo.</s><s>Za Tailsa Sonica nije bilo briga, ali Sonicu se svidio mladi lisac zbog njegove ambicije i vještina, pa je odlučio nastaviti se družiti sa njim i voditi ga na pustolovine s njime.</s><s>Tails i Sonic su postali jedan od najpoznatijih dua u videoigrama.</s><s>Sonic puno pomaže Tailsu i pazi na njega, i Tails  je sretan pomoći Sonicu također.</s><s>U Sonic the Hedgehog 2 Sonica je uhvatio svojim avionom nakon što je skočio iz Eggmanovog letećeg broda.</s><s>Sonic isto pomaže Tailsu.</s><s>U Sonic Rivals 2 Sonic veli da Tailsu pomaže trenirati i vježbati.</s><s>U Sonic Advance 3 imaju potez zvan "Unbreakable bond" (Neraskidiva veza).</s><s>Iako se ovo ne događa često, Tails i Sonic se znaju svađati.</s><s>U Sonic Adventure Tails izrazi da mrzi kad ga Sonic ne sluša.</s><s>Unatoč nekim problemima, Tails i Sonic poštuju jedan drugog, i dijele bratski odnos.</s><s>Tails je Sonicu u Sonic Generations organizirao rođendansku zabavu kao zahvala za njegova dobra djela, i Sonic je puni puta spasio Tailsa od opasnih situacija.</s>

<s>Knuckles the Echdina 
Tails i Knuckles u početku nisu imali najbolji odnos.</s><s>Ovo je slučaj zato što su se prvo upoznali u Sonic 3 & Knuckles, gdje je Knuckles smatrao da je Tails neprijatelj jer se družio sa Sonicom, a Knuckles je mislio da je Sonic neprijatelj nakon što ga je Eggman zavarao.</s><s>Nakon te igrice, Knuckles i Sonic su se počeli družiti, i zato je Tails postao prijatelj s Knucklesom.</s><s>Pošto je mlad, Knuckles je strpljiv s Tailsom usprkos njegovoj često nestrpljivoj naravi.</s><s>Iako, pošto Knuckles jest Knuckles, zna biti malo bezobrazan prema Tailsu i nekad ga izaziva.</s><s>Knuckles zna braniti Tailsa, što se vidi u igrama kao Sonic Riders nakon što mu se rugala Wave the Swallow, i Sonic Heroes kad se Tails brinuo oko Eggmanovog plana.</s>

<s>Doktor Eggman 
Da Sonica nema, Tails bi bio Eggmanov glavni neprijatelj.</s><s>Sonicovo ponašanje prema Eggmanu zna biti šaljivo i sarkastično uz često ozbiljno neprijateljstvo, što se tiče Tailsa, on sasvim mrzi Eggmana, no zna se previše bojati Eggmana da to prizna.</s><s>Tu i tamo jest sarkastičan, ali kad treba biti ozbiljan, ozbiljan je.</s><s>U Sonic Adventure 2 je Tails skoro izazvao Sonicovu smrt, i kad ga je Eggman počeo izazivati, Tails se počeo boriti s njim.</s><s>Tails je bio žrtva mnogih planova Eggmana, kao u Sonic Colors.</s><s>Tails je nekad i kritičan Eggmanovim znanstvenim vještinama.</s>

<s>Amy Rose 
Amyina fascinacija sa Sonicom je izraženija od njenih ostalih odnosa, ali to ne znači da nema prijatelje.</s><s>Jedan od njenih najboljih prijatelja je Tails.</s><s>Tails zna sapsiti Amy kada Sonic ne može, i Amy je spremna  i sretna uzvratiti.</s>

<s>Shadow the Hedgehog 
Shadow i Tails pokazali su da su dobri prijatelji, ali njihovi susreti su često negativni zbog okolnosti.</s><s>Često je Tails na Sonicovoj strani kad je Shadow protiv Sonica, što se vidi u Sonic Heroes i Sonic Adventure 2, Sonic Rivals 2, Sonic Battle.</s><s>U Sonic Chronicles: The Dark Brotherhood je Shadow pokazao da ne mrzi Tailsa.</s><s>Nekad je sarkastičan, ali jest drag prema njemu i jedan je od najkorisnijih članova Tailsovog tima.</s>

<s>Rouge the Bat 
Tails i Rouge su prijatelji, ali Rouge često zakomplicira stvari.</s><s>Rouge zna koliko je Tails sramežljiv, pa će ga nekad zadirkivati samo da ga naljuti ili osramoti.</s><s>Pošto je Rouge bila špijun u Sonic Adventure 2, njenoj prvoj pojavi, Tails za nju nije ni znao do samog kraja igrice.</s><s>Njihova rva prava interakcija bila je u Sonic Battle, gdje se Rouge šalila s Tailsom za njegove reakcije, što je ona smatrala smiješno i slatko.</s>

<s>Cream the Rabbit
Iako Cream i Tails nemaju previše interakcija, ali u par igrica gdje jesu bili zajedno, prikazani su kao prijatelji.</s><s>Komplimentiraju jedan drugu u mnogim slučajima.</s><s>Cream je kao ženska verzija Tailsa i ponaša se prema Amy kako se on ponaša prema Sonicu.</s>

<s>Ostali odnosi</s>

<s>Neprijatelji</s>

<s>Babylon Roguesi
 Infinite</s>

<s>Prijatelji</s>

<s>Marine the Racoon
Omega
 Cheese
 Wispovi</s>

<s>Nasljedstvo 
Tails je osvojio nagradu "Najbolji novi lik"  u dodjeli nagrada za videoigre časopisa Electronic Gaming Monthly 1992. godine, nazvan "ne samo slatkim kao Sonic, nego i jako važnim likom".</s><s>U Official Nintentendo Magazineu prozvan je drugim najboljim Sonic likom.</s>

<s>Zanimljivosti</s>

<s>Tails ima barem dvije alternativne forme
 Super Tails, sličan Super Sonicu, ali Tails se može pretvoriti u Super Tailsa samo Super smaragdima
 Mnoge forme koje se pojave kad Tails koristi Wispove</s>

<s>Izvori</s>

<s>Sonic the Hedgehog (franšiza)
Likovi iz videoigara
Animirani likovi
Likovi iz TV-serija
Filmski likovi
Stripovski likovi
Fiktivne životinje</s>

